Kameramann truffet av flyvende Formel 1-hjul
Formel 1-sirkuset ser ut til å være forfulgt av ulykker. Førerne har etter forrige Grand Prix-runde i England klaget på dekkene fra Pirelli. Og i VM-runden Tyskland skapte Webbers pitstop i den niende runden mer trøbbel. Underveis i dekkskiftet løsnet nemlig det ene hjulet til Webber, spratt av gårde og traff en uheldig kameramann. Han falt overende og ble liggende. Ifølge BBC har mannen pådratt seg en hjernerystelse og har smerter i brystet. Webber mistet mye tid og havnet en hel runde bak teten etter uhellet.Hjulet til Webber er langt fra det eneste som har skjedd så langt i Formel 1-løpet. Da motoren til Marussia-fører Jules Bianchi tok fyr og franskmannen måtte løpe fra bilen, ble det nemlig enda mer dramatikk.Heldigvis slapp alle unna sammenstøt og løpet kunne etter hvert fortsette.Red Bull-føreren Sebastian Vettel vant til slutt løpet på hjemmebane. De tre siste årenes verdensmester fikk endelig full klaff på Nürburgring. Finnen Kimi Räikkönen og hans lagkamerat i Lotus, Romain Grosjean fra Frankrike, fulgte på plassene bak. Vettel økte dermed sin ledelse i VM-sammendraget.1) Sebastian Vettel, Tyskland (Red Bull) 1.41.14,711, 2) Kimi Räikkönen, Finland (Lotus) 0.01,008 min. bak, 3) Romain Grosjean, Frankrike (Lotus) 0.05,830, 4) Fernando Alonso, Spania (Ferrari) 0.07,721, 5) Lewis Hamilton, Storbritannia (Mercedes) 0.26,927, 6) Jenson Button, Storbritannia (McLaren) 0.27,996, 7) Mark Webber, Australia (Red Bull) 0.37,562, 8) Sergio Perez, Mexico (McLaren) 0.38,306, 9) Nico Rosberg, Tyskland (Mercedes) 0.46,821, 10) Nico Hülkenberg, Tyskland (Sauber) 0.49,892, 11) Paul Di Resta, Storbritannia (Force India) 0.53,771, 12) Daniel Ricciardo, Australia (Toro Rosso) 0.56,975), 13) Adrian Sutil, Tyskland (Williams) 0.57,738, 14) Esteban Gutierrez, Mexico (Sauber) 1.00,160, 15) Pastor Maldonado, Venezuela (Williams) 1.01,929, 16) Valtteri Bottas, Finland (Williams) 1 runde, 17) Charles Pic, Frankrike (Caterham) 1 runde, 18) Giedo van der Garde, Nederland (Caterham) 1 runde, 19) Max Chilton, Storbritannia (Marussia) 1 runde. Brøt: Jean Eric Vergne, Frankrike (Toro Rosso) 38. runde, Jules Bianchi, Frankrike (Marussia) 39. runde, Felipe Massa, Brasil (Ferrari) 58. runde. Raskeste runde: Alonso 1.33,468. Pole position: Hamilton.1) Vettel 157, 2) Alonso 123, 3) Räikkönen 116, 4) Hamilton 99, 5) Webber 93, 6) Rosberg 84, 7) Massa 57, 8) Grosjean 41, 9) Resta 36, 10) Button 33.1) Red Bull 250, 2) Mercedes 183, 3) Ferrari 180, 4) Lotus-Renault 157, 5) Force India-Mercedes 59, 6) McLaren 49.
En kameramann ble slått overende da Red Bull-fører Mark Webber (36) mistet hjulet på Nürburgring.